තමන් රහස් පොලිසියෙන් බවට පවසමින් වෑන් රථයකින් පැමිණි තරුණයින් තිදෙනෙකු විසින් බියගම හේන්හක්ක ප්‍රදේශයේ පයින් ගමන් කළ විසි හැවිරිදි විවාහක කාන්තාවක් රැගෙන ගොස් ලිංගික අතවර සිදුකොට පලාගොස් ඇත.බියගම පේරගස් හන්දියේ එම කාන්තාව නේවාසිකව සිටින ස්ථානයෙන් පිටත් වී හේන්හක්ක ප්‍රදේශයේ සිටි සිය අක්කාගේ නිවෙසට පසුගිය සෙනසුරාදා (11 වැනිදා) පස්වරු 6.30 ට පමණ පයින් යමින් සිටියදී ඇය මේ ඉරණමට ගොදුරු වී ඇතැයි කියති.වෑන් රථයෙන් පැමිණි එම තරුණයින් තිදෙනා තමන් රහස් පොලිසියෙන් බවට පවසා ඇයගෙන් සිය ජාතික හැදුනුම්පත ඉල්ලා ඇත.ඒ අවස්ථාවේ තමා ළඟ හැදුනුම්පත නැති බව ඔවුන්ට පවසා තිබේ.